**Ministru kabineta rīkojuma** **“Par Norvēģijas finanšu instrumenta 2014.-2021. gada perioda līdzfinansētās programmas “Uzņēmējdarbības attīstība, inovācijas un mazie un vidējie uzņēmumi” koncepcijas projektu” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Norvēģijas finanšu instrumenta 2014.-2021. gada perioda līdzfinansētās programmas “Uzņēmējdarbības attīstība, inovācijas un mazie un vidējie uzņēmumi” koncepcijas projektu” (turpmāk – rīkojuma projekts) mērķis ir atbalstīt programmas “Uzņēmējdarbības attīstība, inovācijas un mazie un vidējie uzņēmumi” (turpmāk – programma) koncepcijas projektu.Pēc Ministru kabineta rīkojuma spēkā stāšanās Finanšu ministrija nodrošinās programmas koncepcijas iesniegšanu donorvalsts Finanšu instrumenta birojā (turpmāk – FIB).Ministru kabineta rīkojums stājas spēkā pēc tā apstiprināšanas Ministru kabinetā.  |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, ievērojot 2017. gada 5. decembra Ministru kabineta protokollēmuma Nr.60 24.§ “Noteikumu projekts “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā” 3.4. un 4.1. apakšpunktu, kā arī Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021. gadā(turpmāk – Saprašanās memorands) B pielikumu, kur noteikts, ka Latvijas Investīciju un attīstības aģentūra (turpmāk – LIAA) ir programmas apsaimniekotājs. Programmas apsaimniekotājs sadarbībā ar Ekonomikas ministriju ir atbildīgs par programmas sagatavošanu, tai skaitā par programmas koncepcijas projekta izstrādi. Programma atbilst mērķiem un rīcības virzieniem, kas noteikti dažādos Latvijā spēkā esošos hierarhiski pakārtots politikas plānošanas dokumentos: Latvijas ilgtspējīgas attīstības stratēģija 2030.gadam[[1]](#footnote-1), Nacionālais attīstības plāns 2014.-2020.gadam[[2]](#footnote-2), Nacionālās industriālās politikas pamatnostādnes 2014.-2020.gadam[[3]](#footnote-3), Zinātnes, tehnoloģijas attīstības un inovācijas pamatnostādnes 2014.-2020.gadam[[4]](#footnote-4) (ietver Latvijas Viedās specializācijas stratēģiju). Programmas īstenošana sniegs ieguldījumu politikas mērķu sasniegšanā, kas noteikti iepriekš minētajos ilgtermiņa un vidēja termiņa plānošanas dokumentos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši 2017.gada 14.decembrī parakstītajam Saprašanās memorandam, kā arī citiem Norvēģijas finanšu instrumenta ietvardokumentiem (2016. gada 23. septembrī Norvēģijas Ārlietu ministrijas apstiprinātajiem Noteikumiem par Norvēģijas finanšu instrumenta ieviešanu (turpmāk – donorvalstu noteikumi) un Zilo grāmatu), LIAA sadarbībā ar Ekonomikas ministriju, donoru programmas partneri “Innovation Norway” (turpmāk – IN) un FIB ir izstrādājusi programmas koncepcijas (*Concept Note*) projektu (turpmāk – programmas koncepcija), kas nosaka programmas tvērumu un plānotos rezultātus.Saprašanās memorandā noteiktā programmas joma – uzņēmējdarbības attīstība, inovācijas un mazie un vidējie uzņēmumi. Programmai ir noteiktas īpašas intereses – apsaimniekojot šo programmu, LIAA darbosies autonomi un neatkarīgi no Ekonomikas ministrijas. Ekonomikas ministrija kopā ar LIAA ir atbildīga parprogrammas sagatavošanu. Programmas mērķis – paaugstinātas vērtības radīšana un ilgtspējīga izaugsme.Donorvalsts programmas partneris ir IN, kas sniedz ieguldījumu divpusējo attiecību starp Latviju un Norvēģiju stiprināšanā, kā arī veicina labas prakses un zināšanu apmaiņu. Kultūras ministrija ir iesaistīta programmas koncepcijas sagatavošanā attiecībā uz neliela apjoma grantu shēmu “Dzīves līmeni atbalstošas tehnoloģijas”.Programmas koncepcijas projektā ir iekļauti sasniedzamie programmas mērķi un rezultatīvie rādītāji, finansējuma sadalījums un programmas aktivitāšu apraksts, kas saskaņoti ar FIB un IN.Programmas koncepcijas izstrādes sākumposmā programmas apsaimniekotājs nodrošināja sabiedrisko apspriešanu ar nacionālo un donorvalsts partneru iesaisti, organizējot nozares konsultācijas 2018. gada 19. februārī, kur piedalījās 38 dalībnieki, pārstāvot ministrijas, valsts un pašvaldību iestādes, nozaru asociācijas, pētniecības iestādes un nevalstiskās organizācijas (turpmāk - NVO), kā arī donorvalsts iestādes. Konsultāciju laikā, ņemot vērā Saprašanās memorandā un Zilajā grāmatā noteiktās programmas jomas, kā arī Latvijā pieejamos finanšu avotus, dalībnieki definēja 3 programmas fokusa jomas:1. Zaļās inovācijas;
2. Informācijas un komunikāciju tehnoloģijas (turpmāk – IKT);
3. Dzīves līmeni atbalstošas tehnoloģijas.

Programmas koncepcijas izstrādes procesā, balstoties uz sabiedriskās apspriešanas rezultātiem un plašākām konsultācijām ar FIB un IN, - tika noteikts šāds programmas saturs:* iepriekš noteiktais projekts “*Tehnoloģiju biznesa centrs*”, ko īsteno LIAA. Projekta mērķis ir veicināt inovatīvu produktu un tehnoloģiju izstrādi ar augstu pievienoto vērtību, nodrošinot uzņēmēju konsultācijas un sadarbību ar pētniecības iestādēm;
* neliela apjoma grantu shēma dzīves līmeni atbalstošu produktu un tehnoloģiju izstrādei, kas uzlabos sabiedrības dzīves kvalitāti, drošību un mobilitāti;
* neliela apjoma grantu shēma zaļo inovāciju un IKT produktu un tehnoloģiju izstrādei. Zaļo inovāciju jomā izstrādātie produkti un tehnoloģijās veicinās resursu ietaupījumu un ietekmes uz vidi samazināšanos, bet IKT produkti un tehnoloģijas veicinās uzņēmumu digitalizāciju, modernu digitālo risinājumu ienākšanu tirgū, tostarp – datu apstrādes un datu digitalizācijas risinājumu izstrādi dažādiem pielietojumiem,;
* atklāts projektu konkurss zaļo inovāciju un IKT produktu un tehnoloģiju ieviešanai ražošanas procesā ar mērķi modernizēt jaunu produktu un tehnoloģiju izstrādes procesus, tādējādi sniedzot ieguldījumu ietekmes uz vidi samazināšanā un uzlabo resursu izmantošanu, resursu pilna cikla apriti kopumā paaugstinot uzņēmumu efektivitāti un konkurētspēju.

Saskaņā ar Saprašanās memoranda B pielikumu, programmas kopējais finansējums ir 14 705 532 *euro,* tai skaitā Norvēģijas finanšu instrumenta piešķīrums 12 500 000 *euro*, programmas nacionālais līdzfinansējums 2 205 532 *euro*.Izvērtējot nozares konsultāciju rezultātus, programmas apsaimniekotājs sadarbībā ar FIB un IN vienojās par programmas sasniedzamajiem rezultātu un iznākumu rādītājiem un to mērķa vērtībām. Rādītāju mērķa vērtības tika noteiktas, izvērtējot programmas prioritātes un pieejamo finansējumu aktivitātēm, tāpat ņemot vērā donorvalstu izstrādātās Rezultātu izvērtēšanas vadlīnijas un Programmu indikatoru vadlīnijas. Informācija par koncepcijas projektā iekļauto rezultātu un iznākumu rādītāju mērķa vērtību aprēķinu pievienota anotācijas pielikumā.Rīkojuma projekts nosaka LIAA par atbildīgo institūciju programmas īstenošanā un Ekonomikas ministriju par līdzatbildīgu programmas izstrādē.Programmas koncepcijas projekts nav uzskatāms par konceptuālo ziņojumu 2014.gada 2.decembra (prot. Nr.66 39.§) Ministru kabineta noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” izpratnē. |
| 3. | Projekta izstrādē iesaistītās institūcijas un publiskas personas kapitālsabiedrības | LIAA, Ekonomikas ministrija, Kultūras ministrija, IN, FIB. |
| 4. | Cita informācija | Saskaņā ar Ministru kabineta 2018. gada 13. marta protokollēmuma Nr.15 30. § 7.1.apakšpunktā noteikto, izstrādājot programmas koncepcijas projektu, tika izvērtēta NVO iespēja iesaistīties programmas īstenošanā, kā arī plānoto aktivitāšu reģionālais tvērums. 2018. gada 19. februārī notika programmas nozares konsultācijas, kur tika pieaicinātas arī NVO un analizētas NVO iesaistes iespējas. Programmas koncepcijas atklātais konkurss un neliela apjoma grantu shēmas paredz iespēju NVO, kas veic saimniecisku darbību, piedalīties projektos kā partneriem, īstenojot projektus kopā ar komercsabiedrībām. 2019. gada 26. jūnijā programmas koncepcijas projekts ir saskaņots ar Nevalstisko organizāciju un Ministru kabineta sadarbības memoranda īstenošanas padomi.Rīkojuma pielikuma programmas koncepcijas projekts ir izstrādāts atbilstoši donorvalstu noteikumu 5. pielikumam “Programmas koncepcijas standartforma”.Pēc programmas apstiprināšanas no donorvalstu puses LIAA sadarbībā ar Ekonomikas ministriju izstrādās Ministru kabineta noteikumus, kas noteiks programmas ieviešanas un uzraudzības kārtību, tai skaitā, programmas mērķi, pieejamo finansējumu, sasniedzamos rezultātus, iepriekš noteiktā projekta īstenotāju, prasības projektu iesniedzējiem, prasības projektu partneriem, projektu iesniegumu vērtēšanas kritērijus, atbalstāmo aktivitāšu, izmaksu attiecināmības u.c. nosacījumus.Komercdarbības atbalsts tiks sniegts saskaņā ar: * Eiropas Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam;
* Eiropas Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu.
 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Galvenā mērķauditorija ir mazie un vidējie uzņēmumi visā Latvijas teritorijā, kas saņems atbalstu grantu veidā. Papildus projektu īstenošanā tiks iesaistītas arī zinātniskās institūcijas un NVO, kas var tikt piesaistīti kā ārpakalpojumu sniedzēji projektos, izstrādājot jaunās tehnoloģijas. Tehnoloģiju biznesa centra pakalpojumus konsultāciju veidā inovatīvu ideju attīstībai saņems visa veida uzņēmumi, kas vērsti uz tehnoloģiski intensīviem produktiem – tai skaitā gan jaunuzņēmumi, gan arī lielie uzņēmumi, kas veic P&A aktivitātes.Ņemot vērā, ka viens no programmas mērķiem ir veicināt divpusējo sadarbību ar Norvēģiju, programmas mērķauditorija ir arī Norvēģijā dibināti uzņēmumi un zinātniskās institūcijas, kas piedalītos projektos kā sadarbības partneri. |
| 2. | Tiesiskā regulējuma ietekme uz tautsaimniecību un administratīvo slogu | Pēc programmas apstiprināšanas, Latvijai būs pieejams Norvēģijas finanšu instrumenta piešķīrums 12 500 000 *euro* apmērā, kas piesaistīts arī privātā sektora (uzņēmumu) līdzfinansējumu pētniecības un attīstības, kā arī inovācijas projektu īstenošanai. Tiesiskais regulējums pozitīvi ietekmē Nacionālā attīstības plāna 2014.-2020.gadam prioritāti “Tautas saimniecības izaugsme” un sniedz ieguldījumu šīs prioritātes mērķa un apakšmērķa (ieguldījumu P&A palielināšana, sasniedzot 1,5% no iekšzemes kopprodukta 2020.gadā un paredzot, ka 48% no kopējo P&A ieguldījumu apjoma veido privātā sektora investīcijas) sasniegšanā, tostarp atbilst galvenajiem šīs prioritātes rīcības virzieniem – sekmēt cilvēkresursu attīstību un piesaisti pētniecības un inovācijas darbībām, veicināt inovatīvu ideju izstrādi, kā arī uzlabot augstākās izglītības, zinātnes un privātā sektora sadarbību, un sekmēt inovatīvu, starptautiski konkurētspējīgu produktu ar augstu pievienoto vērtību radīšanu un ieviešanu ražošanā. Tiesiskais regulējums sniedz pozitīvu ietekmi arī uz tādiem tautsaimniecības attīstību raksturojošiem rādītājiem kā inovatīvo uzņēmumu skaits, privātā sektora izdevumi P&A, produktivitāte apstrādes rūpniecībā, augsto un vidēji augsto tehnoloģiju nozaru īpatsvars eksportā, augsti kvalificēts darba spēks u.c. Projektu īstenošana tiek plānota līdz 2024. gada 30.aprīlim. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, administratīvais slogs nemainās.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |
| --- | --- |
|  | **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads |  | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 170 864 | 0 | 172 907 | 850 000 | 186 350 | 1 955 000 | 2 410 983 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 170 864 | 0 | 172 907 | 850 000 | 186 350 | 1 955 000 | 2 410 983 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 201 016 | 0 | 203 420 | 1 000 000 | 219 235 | 2 300 000 | 2 836 450 |
| 2.1. valsts pamatbudžets | 201 016 | 0 | 203 420 | 1 000 000 | 219 235 | 2 300 000 | 2 836 450 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 30 152 | 0 | 30 513 | 150 000 | 32 885 | 345 000 | 425 467 |
| 3.1. valsts pamatbudžets | 30 152 | 0 | 30 513 | 150 000 | 32 885 | 345 000 | 425 467 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | Kopējais programmas finansējums ir 14 705 882 *euro*, no tiem Norvēģijas finanšu instrumenta piešķīrums 12 500 000 *euro*, nacionālais programmas līdzfinansējums 2 205 882 *euro*.Programmas īstenošanas laiks ir no 2018. gada 1. janvāra līdz 2024. gada 31. decembrim.Faktiskie izdevumi 2018.gadā:2018. gadā programmas īstenošanai – 46 722 *euro* (Norvēģijas finanšu instrumenta piešķīrums 39 713 *euro*, nacionālais programmas līdzfinansējums 7009 *euro*). Provizoriski plānotā naudas plūsma 2019.-2024.gadā:2019. gadā programmas īstenošanai – 198 652 *euro* (Norvēģijas finanšu instrumenta piešķīrums 168 854 *euro*, nacionālais programmas līdzfinansējums 29 798 *euro*);2020. gadā programmas īstenošanai– 1 203 420 *euro* (Norvēģijas finanšu instrumenta piešķīrums 1 022 907 *euro*, nacionālais programmas līdzfinansējums 180 513 *euro*);2021. gadā programmas īstenošanai – 2 519 235 *euro* (Norvēģijas finanšu instrumenta piešķīrums 2 141 350 *euro*, nacionālais programmas līdzfinansējums 377 885 *euro*);2022. gadā programmas īstenošanai – 2 836 450 *euro* (Norvēģijas finanšu instrumenta piešķīrums 2 410 983 *euro*, nacionālais programmas līdzfinansējums 425 467 *euro*);2023. gadā programmas īstenošanai – 3 277 000 *euro* (Norvēģijas finanšu instrumenta piešķīrums 2 785 450 *euro*, nacionālais programmas līdzfinansējums 491 550 *euro*);2024. gadā programmas īstenošanai – 4 624 403 *euro* (Norvēģijas finanšu instrumenta piešķīrums 3 930 743 *euro*, nacionālais programmas līdzfinansējums 693 660 *euro*).Programmas provizoriskā naudas plūsma sagatavota pamatojoties uz programmas sagatavošanas un īstenošanas laika grafiku. Izstrādāta programmas koncepcija un 2019.gada 18.jūnijā saskaņota ar FIB. 2019.gadā plānots sagatavot un parakstīt programmas līgumu, izstrādāt nepieciešamās programmas īstenošanas procedūras līdz 2020.gada 1.ceturksnim. 2020.gada 1.ceturksnī plānots organizēt programmas atklāšanas pasākumu. 2020.gadā plānots veikt iepriekš noteiktā projekta izvērtēšanu un noslēgt līgumu par tā īstenošanu, izsludināt programmas atklātu konkursu, parakstīt projektu īstenošanas līgumus un veikt pirmos avansa maksājumus, kā arī 2020.gadā plānots uzsākt neliela apjoma grantu shēmu konkursu īstenošanu.. 2021.gadā plānots uzsākt iepriekš noteiktā projekta – Tehnoloģiju biznesa centra, īstenošanu. 2021.-2023. gadā paredzēta projektu aktivitāšu īstenošana, kur naudas plūsma plānota balstoties uz iepriekšējo pieredzi. 2024. gadā plānots veikt projektu noslēgumu maksājumus, organizēt programmas noslēguma pasākumu un nepieciešamības gadījumā veikt programmas izvērtēšanu.Aprēķinā norādīts Norvēģijas finanšu instrumenta piešķīrums (85%) un nacionālais programmas līdzfinansējums (15%), kas kopā sastāda programmas kopējo finansējumu. Atbilstoši donorvalstu nosacījumiem līdzfinansējuma saņēmēji, kas ir valsts un pašvaldību iestādes (programmas iepriekš noteiktā projekta līdzfinansējuma saņēmējs – LIAA) var saņemt 100% programmas finansējuma piešķīrumu. Programmas atklātā konkursā un neliela apjoma grantu shēmās līdzfinansējuma saņēmēji piedalīsies ar privātā kapitāla daļu, kuru pašlaik nav iespējams precīzi noteikt. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Amata vietu skaita izmaiņas |  | LIAA ietvaros tiks izveidots Norvēģijas finanšu instrumenta departaments (turpmāk – NFID) atbilstoši Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības likuma 9.panta 4.daļai, kas nosaka, ka “Iestāde nodrošina, lai funkcijas, kuras tā saskaņā ar šo likumu pilda kā programmas apsaimniekotājs vai aģentūra, tiktu nodalītas no citām iestādes funkcijām, tai skaitā funkcijām, kuras tā pilda kā līdzfinansējuma saņēmējs”. NFID plānots izveidot 7 amata vietas (departamenta direktors) un divas nodaļas – Projektu ieviešanas nodaļu (nodaļas vadītājs un divi vadošie eksperti) un Maksājumu kontroles nodaļu (nodaļas vadītājs un divi vadošie eksperti). |
| 8. Cita informācija |  | Aprēķinātās programmas administrēšanas izmaksas ir 1 200 535 *euro*, no kuriem 1 020 455 *euro* ir programmas Norvēģijas finanšu instrumenta piešķīrums. Šis apjoms nesasniedz programmas maksimāli pieejamās administrēšanas izmaksas, kas tiek rēķinātas atbilstoši Noteikumu 8.10. panta 2. punktā noteiktajam, aprēķinot procentuālu daļu no programmas kopējiem attiecināmajiem izdevumiem. Administrēšanas izmaksas tiek plānotas ņemot vērā nepieciešamos resursus programmas ieviešanai un paredzot, ka programmā tiks īstenoti:* 1 iepriekš noteikts projekts – Tehnoloģiju biznesa centrs Rīgā, kur plānots liels skaits dažādu aktivitāšu;
* vismaz 10 projekti neliela apjoma grantu shēmā “Dzīves līmeni atbalstošas tehnoloģijas”;
* vismaz 14 projekti neliela apjoma grantu shēmā “Zaļo inovāciju un IKT produktu un tehnoloģiju izstrāde”;
* vismaz 15 projekti atklātā konkursā “Zaļo inovāciju un IKT produktu un tehnoloģiju ieviešana ražošanā”.
* organizēt regulāras Sadarbības komitejas sanāksmes, kurās piedalās donorvalstu programmas partneris un, iespējams, citi donoru eksperti, un sēdes notiks gan Latvijā, gan Norvēģijā;
* īstenot publicitātes aktivitātes;
* īstenot aktivitātes divpusējas sadarbības veicināšanai;

Programmas ietvaros plānots īstenot: * iepriekš noteiktu projektu “Tehnoloģiju biznesa centrs”, ko īstenos LIAA, un tā kopējais finansējums ir 2 000 000 *euro*;
* neliela apjoma grantu shēmu “Dzīves līmeni atbalstošas tehnoloģijas”, un tās kopējais finansējums ir 1 200 000 *euro*;
* neliela apjoma grantu shēmu “Zaļo inovācijas un IKT produktu un tehnoloģiju izstrāde”, un tās kopējais finansējums ir 1 700 000 *euro*;
* atklāts konkurss “Zaļo inovāciju un IKT produktu un tehnoloģiju ieviešana ražošanā”, tā kopējais finansējums ir 8 605 347 *euro*.

Programmas īstenošanai nepieciešamais valsts budžeta finansējums normatīvajos aktos noteiktajā kārtībā tiks pieprasīts no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

\* finansējums norādīts atbilstoši EM budžeta apakšprogrammā 71.06.00 “Eiropas Ekonomikas zonas un Norvēģijas finanšu instrumentu finansētie projekti” paredzētajiem bāzes izdevumiem 2020.-2022.gadam

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pēc programmas apstiprināšanas no donorvalstu puses LIAA sadarbībā ar Ekonomikas ministriju, atbilstoši likuma “Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda vadības likums” 8. panta otrās daļas otrajam punktam, izstrādās Ministru kabineta noteikumus, kas noteiks programmas ieviešanas un uzraudzības kārtību, tai skaitā, programmas mērķi, pieejamo finansējumu, sasniedzamos rezultātus, iepriekš noteiktā projekta īstenotāju, prasības projekta iesniedzējam, prasības projekta partneriem, atklāta konkursa un neliela apjoma grantu shēmu projektu iesniegumu vērtēšanas kritērijus, atbalstāmo aktivitāšu, izmaksu attiecināmības u.c. nosacījumus. |
| 2. | Atbildīgā institūcija | LIAA sadarbībā ar Ekonomikas ministriju |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Rīkojuma projekts izstrādāts, lai nodrošinātu Saprašanās memoranda B pielikumā noteiktā uzdevuma izpildi. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Saprašanās memoranda B pielikums.  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saskaņā ar Saprašanās memoranda Ieviešanas ietvaru (B pielikums) LIAA sadarbībā ar Ekonomikas ministriju jāizstrādā programma “Uzņēmējdarbības attīstība, inovācijas un mazie un vidējie uzņēmumi” un jāievieš to atbilstoši Norvēģijas Ārlietu ministrijas apstiprinājumam. | Nav | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par programmas izstrādes gaitu tiek sniegta informācija gan LIAA mājas lapā [www.liaa.gov.lv](http://www.liaa.gov.lv), gan vadošās iestādes mājas lapā [www.norwaygrants.lv](http://www.norwaygrants.lv). LIAA izstrādās komunikāciju plānu, paredzot kāda veida publicitātes pasākumi tiks īstenoti programmas ietvaros. 2020.gadā plānots rīkot programmas atklāšanas pasākumu. Pirms atklāta konkursa un neliela apjoma grantu shēmu projektu pieņemšanas tiks rīkoti semināri potenciālajiem līdzfinansējuma saņēmējiem, sniedzot informāciju par projektu īstenošanas nosacījumiem. Tāpat projektu īstenošanas laikā tiks rīkoti izglītojoši semināri līdzfinansējuma saņēmējiem. Papildu divpusējo attiecību stiprināšanai un projektu donoru partnerību veidošanai tiks rīkotas programmas divpusējās sadarbības iniciatīvas. 2024.gadā plānots rīkot programmas noslēguma pasākumu, apkopojot tās rezultātus. |
| 2. | Sabiedrības līdzdalība projekta izstrādē | Lai nodrošinātu sabiedrības līdzdalību, 2018. gada 19. februārī Rīgā tika organizētas programmas nozares konsultācijas jeb ieinteresēto pušu diskusija. Diskusijā piedalījās 38 dalībnieki, pārstāvot ministrijas, valsts un pašvaldību iestādes, nozaru asociācijas, pētniecības iestādes un nevalstiskās organizācijas (turpmāk - NVO), kā arī donorvalsts iestādes. Dalībniekiem bija iespēja paust savu viedokli par būtiskākajām problēmām un izaicinājumiem uzņēmējdarbības attīstības jomā. Diskusiju vadīja pārstāvji no FIB. |
| 3. | Sabiedrības līdzdalības rezultāti | 2018. gada 19. februāra ieinteresēto pušu diskusijas rezultāti tika ņemti vērā programmas koncepcijas izstrādē.Programmas koncepcijas projekts pirms iesniegšanas Ministru kabinetā 2019.gada 26.jūnijā ir saskaņots ar Nevalstisko organizāciju un Ministru kabineta sadarbības memoranda īstenošanas padomi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta īstenošanā ir iesaistīta Finanšu ministrija kā vadošā iestāde, LIAA, kā programmas apsaimniekotājs, kas atbild par programmas sagatavošanu un īstenošanu, Ekonomikas ministrija, kas kopā ar LIAA atbild par programmas sagatavošanu, un Kultūras ministrija, kas sniedz konsultācijas neliela apjoma grantu shēmas “Dzīves līmeni atbalstošas tehnoloģijas” sagatavošanā. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | LIAA ietvaros tiks izveidots Norvēģijas finanšu instrumenta departaments (turpmāk – NFID) atbilstoši Eiropas Ekonomikas zonas finanšu instrumenta un Norvēģijas finanšu instrumenta 2014.-2021.gada perioda vadības likuma 9.panta 4.daļai, kas nosaka, ka “Iestāde nodrošina, lai funkcijas, kuras tā saskaņā ar šo likumu pilda kā programmas apsaimniekotājs vai aģentūra, tiktu nodalītas no citām iestādes funkcijām, tai skaitā funkcijām, kuras tā pilda kā līdzfinansējuma saņēmējs”. 2016.gada 22.septembra Noteikumu par Norvēģijas finanšu instrumenta ieviešanu 2014.-2021.gadā 5.6.panta l.apakšpunkts nosaka, ka “Programmas apsaimniekotājs ir atbildīgs par programmas sagatavošanu un ieviešanu saskaņā ar 1.3.pantā aprakstītajiem principiem, un tam ir pienākums izveidot programmas apsaimniekotāja organizatorisko struktūru, nodrošinot, lai nodaļa, kas atbildīga par radušos izdevumu pārbaudi un maksājumu apstiprināšanu, būtu neatkarīga no pārējām nodaļām, kas atbildīgas par programmas ieviešanu, un lai šīs nodaļas funkcijas būtu nodalītas no pārējo nodaļu funkcijām”, ir nepieciešams funkcionāli nodalīt programmas attiecināmo izdevumu pārbaudi un maksājumu apstiprināšanu no programmas ieviešanas. Ievērojot minēto, NFID plānots izveidot 7 amata vietas (departamenta direktors) un divas nodaļas – Projektu ieviešanas nodaļu un Maksājumu kontroles nodaļu. |
| 3. | Cita informācija | Atbilstoši donorvalstu noteikumiem Finanšu ministrija kā vadošā iestāde nodrošina programmas koncepcijas iesniegšanu Norvēģijas Ārlietu ministrijai. Programmas apsaimniekotājs un Finanšu ministrija piedalās programmas līguma projekta sagatavošanā. Norvēģijas Ārlietu ministrija programmai var noteikt papildu nosacījumus vai pieprasīt labojumus programmas līguma projektā. Ja donorvalsts komentāri pēc būtības maina programmas saturu, programmas apsaimniekotājs par to informē Ministru kabinetu pirms programmas līguma slēgšanas. Finanšu ministrija nodrošina programmas līguma slēgšanu ar Norvēģijas Ārlietu ministriju. |

Ekonomikas ministrs R.Nemiro

Mārtiņš Jansons, 67013057

Martins.Jansons@em.gov.lv

Jānis Ločmelis, 67039448

Janis.Locmelis@liaa.gov.lv

1. http://polsis.mk.gov.lv/documents/3323 [↑](#footnote-ref-1)
2. http://polsis.mk.gov.lv/documents/4247 [↑](#footnote-ref-2)
3. http://polsis.mk.gov.lv/documents/4391 [↑](#footnote-ref-3)
4. http://polsis.mk.gov.lv/documents/4608 [↑](#footnote-ref-4)